双调・沉醉东风息斋画竹
作者：徐再思
朝代：元

paragraphs: 葛陂里神龙蜕形，丹山中彩凤栖庭。
风吹粉箨香，雨洗苍苔冷，老仙翁笔底春生。
明月阑干酒半醒，对一片儿潇湘翠影。
春情一自多才间阔，几时盼得成合。
今日个猛见他门前过，待唤着怕人瞧科。
我这里高唱当时《水调歌》，要识得声音是我。
红灼灼花明翠牖。
翠丝丝柳拂青楼。
锦谷春，银瓶酒，玉天仙燕体莺喉。
不向樽前醉后休，枉笑煞花间四友。